דרך אלוף שדה

דרך אלוף שדה היא דרך ראשית העוברת ברמת גן, ובחלקה על גבול גבעתיים, ומשמשת כאחד מצירי הכניסה המרכזיים לתל אביב מכיוון מזרח גוש דן, יחד עם המשכיה לשני הכיוונים. נקראת על שמו של אלוף יצחק שדה.

הדרך נמצאת בעיקר ברמת גן, ברבעים 4 ו-5 שלה, ובשכונות רמת חן, נווה יהושע, הבילויי"ם ושיכון צנחנים.

ראשיתה של הדרך כהמשכה של דרך שיבא בבקעת אונו, בין כפר אז"ר לרמת אפעל, הובילה לבית החולים שיבא ולקריית אונו, גני תקווה וסביון. הדרכים מתחברות על גשר במחלף אלוף שדה, שתחתיו עובר כביש 4, המחבר את הציר בעזרת כביש 471 לגבעת שמואל ופתח תקווה. בעקבות חיבורים אלה, דרך אלוף שדה מהווה את המעבר המרכזי בין דרום־מרכז גוש דן למקומות המוזכרים.
ממוזער|מסוף אלוף שדה, במחלף אלוף שדה
בתחילת הדרך, כחלק ממחלף אלוף שדה, נמצא מסוף אלוף שדה, המחבר אותה עם תל אביב, בני ברק, גני תקווה, גבעת שמואל, קריית אונו, פתח תקווה, רמלה ולמספר רב של מקומות וערים ברחבי ישראל וכן עם החלקים האחרים של רמת גן. לאורך הדרך מספר תחנות אוטובוס, בהם עוברים קווים המחברים אותו גם עם חולון ובת ים.

בדרך צפויות לקום ארבע תחנות של הקו הסגול של דנקל: תחנת אלוף שדה (במחלף אלוף שדה), תחנת הירדן (בצומת הירדן), תחנת רזיאל (בצומת רבין) ותחנת כורזין (בצומת כורזין). הקו יעבור בצד הצפוני של הדרך. כיום מתקיימות עבודות לכל אורך הדרך על הקמת הקו.

הדרך ממשיכה עד לדרך השלום במקום מפגשה עם רחוב עודד, המשמש גבול תחום השיפוט של הערים רמת גן ותל אביב: ממזרח לו שכונת רמת חן ברמת גן, וממערב לו שכונת רמת הטייסים בתל אביב. צפונית לצומת החיבור שוכנת העיר גבעתיים. דרך השלום מתעקלת לכיוון צפון, וממשיכה עד מחלף השלום, תחנת רכבת השלום ודרך בגין, בסמוך למגדלי עזריאלי.

לכל אורך הדרך, חומות מפרידות בינו ובין השכונות שסביבותיו.

הדרך נוטה להיות פקוקה מאוד, לשני הכיוונים.

200px|ממוזער|שלט של עיריית תל אביב במפגש דרך אלוף שדה עם דרך השלום
 מסלול 
קילומטריםשםסוג מפגשמיקוםדרכים מצטלבותדרך אלוף שדה ממזרח למערב0מחלף אלוף שדהלא ממוסגר|29x29 פיקסליםבקעת אונו (כפר אז"ר), דרך שיבא1צומת הירדןלא ממוסגר|29x29 פיקסליםנווה יהושע, שיכון הצנחנים, רמת חן, אזור הבילויי"םרחוב הירדן, רחוב פרץ ברנשטיין1.6צומת רביןלא ממוסגר|29x29 פיקסליםרמת חן, אזור הבילויי"םדרך יצחק רבין, רחוב רזיאל2.1צומת כורזיןלא ממוסגר|29x29 פיקסליםגבעתיים, רמת חןרחוב כורזין2.2צומת עודדלא ממוסגר|29x29 פיקסליםגבעתיים, רמת חןדרך השלום, רחוב עודד

ראו גם
 דרך השלום
 דנקל – הקו הסגול
קישורים חיצוניים

 הערות שוליים 

קטגוריה:גבעתיים: גאוגרפיה
אלוף שדה
אלוף שדה